ఆవాల నూనె
ఆవాల మొక్క ఏకవార్ధిక వ్యవసాయపంట, దీనిని ముఖ్యంగా ఆవాలనుండి తీయుటకై పండెంచెదరు.మొక్క కాండం మరియు ఆకులను పశువులకు ఆహారంగా ఉపయోగిస్తారు. ఆవాల మొక్క వృక్షశాస్రంలో బ్రాసియేసి కుటుంబానికి చెందినది.ఈ మొక్క యొక్క శాస్త్రీయ నామం:బ్రాసిక జునెయ (లి) (Brassica juncea (L) .ఈ మొక్క ఆవాలు బ్రౌన్ రంగులో వుండును.
ఆవాల నూనె
పూర్వకాలం ఆవాలనుండి నూనెను గానుగ అను గ్రామీణ నూనె యంత్రంద్వారా తేసెవారు. ఇది ఒకవిధమైన రోలు, రోకలి వంటి నిర్మాణముండి, రోకలివంటిది జంతువులతో వర్తూలాకారంగా తిప్పబడెది/ఈవిధానంలో పిండి ఎక్కువగా ఉండిపోతుంది. ప్రస్తుత్తం వీటి స్థానంలో ఎక్సుపెల్లరులు. అనే యంత్రాలు అందుబాటులోకి వచ్చాయి. విత్తాలను మొదట బాగా శుభ్రపరచి, ఆతరువాత విత్తనాలను బాగా వేడి చేయుదురు.వేడిచెయ్యడం వలన విత్తనాలలోని నూనె ద్రవస్థితికి వచ్చును.వేడిచేసిన విత్తానలను మొదట ఒక ఎక్సుపెల్లరుకు పంపించెదరు. ఇందులో కొంతవరకు7-8% నూనె దిగుబడి వచ్చును. యంత్రంనుండి వచ్చినపిండి దానిని రెండో యంత్రానికి పంపెదరు, అక్కడకూడా కొంత నూనె దిగుబడి వచ్చును, పిండిని తిరిగి మూడో యంత్రానికిపంపెదరు, ఇలా4-5 యంత్రాలకు ఆవాలపిండి పంపెదరు. చివరి యంత్రం బయటికి వచ్చేసరికి 35-37% నూనె దిగుబడి అగును పిండి (cake) లో 6-7% నూనె ఇంకను మిగిలి ఉండును. కొన్ని సందర్భాలలో విత్తనాలను/ఆవాలను వేడిచెయ్యకుండానే యంత్రాలలో నూనె తీయుదురు.ఈ విధానాన్ని కోల్డ్‌ప్రెస్ (cold press) అంటారు. ప్రసుతం 4-5 యంట్రాలకు బదులు కొత్తగా ఎక్కువ వత్తిడితో పనిచేయు 1-2 ఎక్సుపెల్లరు యంత్రాలను వినియోగిస్తున్నారు.పిండిలో మిగిలి ఉన్న నూనెను సాల్వెంట్‌ పద్ధతిలో సంగ్రహించెదరు.